CELEX: 22017D1082
Language: mt
Date: 2015-10-30 00:00:00
Title: Deċiżjoni tal-Kumitat Konġunt taż-ŻEE Nru 293/2015 tat-30 ta' Ottubru 2015 li temenda l-Anness XXII (Liġi dwar il-kumpaniji) tal-Ftehim ŻEE [2017/1082]

22.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/87
               
            DEĊIŻJONI TAL-KUMITAT KONĠUNT TAŻ-ŻEE
      Nru 293/2015
      tat-30 ta' Ottubru 2015
      li temenda l-Anness XXII (Liġi dwar il-kumpaniji) tal-Ftehim ŻEE [2017/1082]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta' ċerti tipi ta' impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2013/34/UE tħassar ir-Raba' Direttiva tal-Kunsill 78/660/KEE (2) u s-Seba' Direttiva tal-Kunsill 83/349/KEE (3), li huma inkorporati fil-Ftehim ŻEE u li konsegwentement għandhom jitħassru skont il-Ftehim ŻEE.
               
            
                  (3)
               
               
                  Għalhekk, l-Anness XXII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XXII tal-Ftehim ŻEE jiġi emendat kif ġej:
      
                  1.
               
               
                  Dan li ġej jiżdied mal-punt 10f (id-Direttiva 2006/43/KE tal-Parlament Ewropew u tal-Kunsill):
                  “, kif emendat bi:
                  
                              —
                           
                           
                              
                                 32013 L 0034: Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 (ĠU L 182, 29.6.2013, p. 19).”
                           
                        
            
                  2.
               
               
                  Dan li ġej jiddaħħal wara l-punt 10h (id-Direttiva 2012/17/UE tal-Parlament Ewropew u tal-Kunsill):
                  
                              “10i.
                           
                           
                              
                                 32013 L 0034: Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta' ċerti tipi ta' impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).
                              Għall-għanijiet tal-Ftehim, id-dispożizzjonijiet tad-Direttiva għandhom jinqraw bl-addattamenti li ġejjin:
                              
                                          (a)
                                       
                                       
                                          Fir-rigward tal-Iżlanda u n-Norveġja, il-konverżjoni f'munita nazzjonali tal-ammonti f'euro għandu jinkiseb billi tiġi applikata r-rata tal-kambju ppubblikata mill-bank ċentrali responsabbli għall-munita nazzjonali.
                                       
                                    
                                          (b)
                                       
                                       
                                          Dan li ġej għandu jiżdied mal-Anness I:
                                          
                                                      “—
                                                   
                                                   
                                                      L-Iżlanda:
                                                      hlutafélag, einkahlutafélag;
                                                   
                                                
                                                      —
                                                   
                                                   
                                                      Il-Liechtenstein:
                                                      die Aktiengesellschaft, die Gesellschaft mit beschränkter Haftung, die Kommanditaktiengesellschaft;
                                                   
                                                
                                                      —
                                                   
                                                   
                                                      In-Norveġja:
                                                      aksjeselskap, allmennaksjeselskap.”
                                                   
                                                
                                    
                                          (c)
                                       
                                       
                                          Dan li ġej għandu jiżdied mal-Anness II:
                                          
                                                      “—
                                                   
                                                   
                                                      L-Iżlanda:
                                                      sameignarfélag, samlagsfélag;
                                                   
                                                
                                                      —
                                                   
                                                   
                                                      Il-Liechtenstein:
                                                      die Kollektivgesellschaft, die Kommanditgesellschaft;
                                                   
                                                
                                                      —
                                                   
                                                   
                                                      In-Norveġja:
                                                      partrederi, ansvarlig selskap, kommandittselskap.””
                                                   
                                                
                                    
                        
            
                  3.
               
               
                  It-test tal-punti 4 (ir-Raba' Direttiva tal-Kunsill 78/660/KEE) u 6 (is-Seba' Direttiva tal-Kunsill 83/349/KEE) huwa mħassar.
               
            Artikolu 2
      It-testi tad-Direttiva 2013/34/UE bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta' Novembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta' Ottubru 2015.
         
            
               Għall-Kumitat Konġunt taż-ŻEE
            
            
               Il-President
            
            Oda SLETNES
         
      
      
         (1)  ĠU L 182, 29.6.2013, p. 19.
      
         (2)  ĠU L 222, 14.8.1978, p. 11.
      
         (3)  ĠU L 193, 18.7.1983, p. 1.
      
         (*1)  Rekwiżiti kostituzzjonali huma indikati.